માર્ચ મહિનો મધ્યાહ્ન તપી રહ્યો છે. માર્ચનો મધ્યાહ્ન ઘણા લોકોને દઝાડે છે. આપને થશે કે હજુ દઝાડે એવી ગરમી પડતી નથી અને લેખક લખે છે કે માર્ચ દઝાડે છે. માર્ચ મહિનાઓ ઘણા ઠોઠ નિશાળિયાઓને દઝાડે છે. માર્ચ મહિનાના દિવસનો મધ્યાહ્ન નહીં, પરંતુ માર્ચ મહિનાનો મધ્યાહ્ન એટલે કે દસથી વીસ તારીખ વચ્ચેનો સમય ઘણા ઠોઠ વિદ્યાર્થીઓને દઝાડીને જાય છે. આ રીતે દાઝ્યાની બળતરા આખી જિંદગી રહે છે. કારણ દસમા અને બારમા ધોરણનાં પરિણામ ઉપરથી કારકિર્દી નક્કી થતી હોય છે.